Kuningas ja tallirenki
Kuningas kutsuu luokseen tallirengin
 ja virkkaa: »Nouda vaununi mun oivat
 ja valjasta sa niiden eteen orhit
 komeat, korskat, tulta salamoivat.

 Ja sitten lapset vauhtia sa vinhaa
 kotiinsa aja suoraan ilmain teitä,
 kosk’ isä, äiti ynnä mirri varmaan
 jo kaipaellen odottavat heitä.»

 Kumartaa tallirenki maahan asti
 ja virkkaa: »Käskynne mä täytän heti.»
 Ja eipä aikaakaan, kun linnan pihaan
 upeita vaunuja jo orhit veti.